OpenLLM-France/wikimedia huggingface dataset:
# Gudrun Schyman

Gudrun Schyman (Täby, Uppland, Suècia, 9 de juny de 1948) és una política sueca. Va ser la líder del Partit de l'Esquerra des de 1993 fins al gener de 2003, quan es va veure forçada a dimitir per causa d'acusacions de frau tributari. Va romandre com a membre del Partit de l'Esquerra fins a 2004, quan es va centrar totalment en el seu treball polític feminista. No va tornar a ser diputada.
Schyman va començar la seva carrera política en el Marxist-Leninistiska Kampförbundet.

## Referències

* 1 2 «Gudrun Schyman's quest for equality» (en anglès). The Local, 27-05-2009. [Consulta: 6 juliol 2009].
* ↑ «Sweden – Tax fraud» (en anglès). B&NNS Radio International, 23-10-2003. Arxivat de l'original el 2004-07-15. [Consulta: 6 juliol 2009].
* ↑ Ruben Agnarsson. «Gudrun Schymans ideo­logiska rötter» (en suec). Världen idag, 05-06-2009. Arxivat de l'original el 2010-02-19. [Consulta: 6 juliol 2009].

## Enllaços externs

* Entrevista a Gudrun Schyman (2006) (castellà).
* Una gran líder feminista Arxivat 2009-12-11 a Wayback Machine. (castellà).
* Una iniciativa feminista en las elecciones europeas Arxivat 2009-08-13 a Wayback Machine. (castellà).
# Sinnai

Sinnai (en sard Sìnnia) és un municipi italià, situat a la regió de Sardenya i a la Ciutat metropolitana de Càller. L'any 2008 tenia 16.498 habitants. Es troba a la regió de Campidano di Cagliari. Limita amb els municipis de Burcei, Castiadas, Dolianova, Maracalagonis, Quartucciu, San Vito, Settimo San Pietro, Soleminis, Villasalto i Villasimius.

## Administració

Llista d'alcaldes :
| Període | Identitat | Partit |
| 2002- | Sandro Serreli | Llista cívica |
# Norman Jenkins Yanikun

Norman Jenkins Yanikun va néixer prop de Boston, Massachusetts, Estats Units, el 16 de juliol de 1917 (li agradava recordar que el seu naixement havia tengut lloc "el mateix any de la Revolució Russa") i va morir el 16 d'abril de 1988 a Deià, Mallorca.
Els seus pares eren immigrants russo-jueus provinents de Riga, Letònia. La seva educació artística va començar a la Boston Museum School of Fine Arts (Escola-Museu de Belles Arts de Boston), a finals dels anys 40.
Mentre servia a l'exèrcit dels Estats Units es va casar, i fruit d'aquest matrimoni va néixer un fill que avui dia es troba desaparegut. Una vegada separat va partir a París quan la seva dona li va reclamar la pensió del divorci. Hi va viure durant 20 anys amb altres artistes expatriats. Va estudiar pintura al G.I. Bill, combinant aquesta activitat amb els escacs, la seva gran passió.
El 1957 va arribar per primera vegada a Mallorca. Durant deu anys alternaria, passant els hiverns a París i els estius a la pensió "Sa Fonda" de Deià.
A finals dels anys 60 va tornar a Nova York, però no va trobar-hi la inspiració per pintar ("massa ciment", deia). El 1973 va tornar a Deià, on es va instal·lar de forma permanent, al número 55 de "Sa Font Fresca", casa convertida avui en museu. Va ser en aquest poble on Norman Yanikun va cofundar el grup Els deu d'Es Teix. No va buscar la fama i va fer molt poques exposicions públiques; només a les portes de la mort (when the shit hit the fan, "quan la merda xoca amb el ventilador", com solia anomenar-la) va demanar que altres traguessin la seva obra a la llum. No obstant a Deià gaudí de gran popularitat pel seu esperit bohemi i la seva habilitat jugant a escacs.
Va morir a la vila el 16 d'abril de 1988 però abans va expressar la seva darrera voluntat: tenir un museu a Deià, desig realitzat amb el Museu Norman Yanikun.

## Enllaços externs

* Web de l'Ajuntament de Deià
* Informació sobre Norman Yanikun i el seu Museu a deia.info; aquest article n'és un resum Arxivat 2007-10-11 a Wayback Machine.
* Story of Norman in Deia: http://www.patrick-meadows.com/a-life-of-sundays/
# Ternovka (Vorónej)

* Per a altres significats, vegeu «Ternovka».
* No s'ha de confondre amb Ternivka (Ucraïna).
Ternovka (en rus: Терновка) és un poble de l'óblast de Vorónej, a Rússia, segons el cens del 2010 tenia 557 habitants.

## Referències

* ↑ Расстояние от Херсонского до Россоши
* 1 2 Херсонский хутор на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
# Xenophrys pachyproctus

Xenophrys pachyproctus és una espècie d'amfibi que viu a la Xina i, possiblement també, a l'Índia i al Vietnam.

## Referències

* Liang, F., Lau, M.W.N., Ohler, A. & van Dijk, P.P. 2004. Xenophrys pachyproctus. Llista Vermella d'Espècies Amenaçades de la UICN 2006. Consulta: 14 de gener de 2008.
# Selecció de Hong Kong de corfbol

La selecció de Hong Kong de corfbol és dirigida per la Hong Kong China Korfball Association (HKCKA) i representa Hong Kong a les competicions internacionals de corfbol. La federació va ser fundada l'any 1987.

## Història

Campionat del Món :
| Any | Campionat | Seu | Classificació |
| 2011 | 9è Campionat del Món | Shaoxing (Xina) | 14a plaça |
Campionat d'Àsia i Oceania :
| Any | Campionat | Seu | Classificació |
| 1990 | 1r Campionat d'Àsia i Oceania | Jakarta (Indonèsia) | 3a plaça |
| 1992 | 2n Campionat d'Àsia i Oceania | Delhi (Índia) | ? |
| 1994 | 3r Campionat d'Àsia i Oceania | Adelaida (Austràlia) | ? |
| 2002 | 5è Campionat d'Àsia i Oceania | Delhi (Índia) | 4a plaça |
| 2006 | 7è Campionat d'Àsia i Oceania | Hong Kong | 4a plaça |
| 2010 | 8è Campionat d'Àsia i Oceania | Xina | 4a plaça |
Campionat d'Àsia :
| Any | Campionat | Seu | Classificació |
| 2004 | 1r Campionat d'Àsia | Taiwan | 2a plaça |
| 2008 | 2n Campionat d'Àsia | Jaipur (Índia) | 3a plaça |

## Referències

* ↑ «Federació de Hong Kong a l'IKF» (en anglès). IKF.
* ↑ «Història del Campionat del Món de Korfbal» (en anglès). IKF. Arxivat de l'original el 2012-09-08. [Consulta: 4 novembre 2011].
* ↑ «Chinese Taipei's reign continues» (en anglès). The Indu, 16-03-2002.
* ↑ «Asian Championship: 1 Chinese Taipei, 2 India, 3 Hong Kong China» (en anglès). IKF, 08-06-2008. Arxivat de l'original el 2012-08-03. [Consulta: 4 novembre 2011].
* ↑ «Report on the 1 st Asia Korfball Championship» (en anglès). IKF, 14-06-2004. Arxivat de l'original el 2012-08-04. [Consulta: 4 novembre 2011].
* ↑ «Jaipur to host Asian Korfball Championship» (en anglès). The Economic Times, 18-05-2008.
# Griffiths

* No s'ha de confondre amb Griffith.
Griffiths és el nom dels següents personatges:
* Ann Griffiths
* Joel Griffiths (Sydney, Austràlia, 1979), futbolista australià
* John Griffiths
* Lois Griffiths (1899-1981), matemàtica americana
* Paul Griffiths (1947), crític musical, novel·lista i llibretista britànic
* Rachel Anne Griffiths (Melbourne, 1968), actriu australiana coneguda gràcies a La boda de Muriel
* Richard Griffiths
# Água Gunu

Água Gunu és una localitat de São Tomé i Príncipe. Es troba al districte de Mé-Zóchi, al nord-est de l'illa de São Tomé. La seva població és de 1.018 (2008 est.). La seva etimologia indica que subministrava la seva aigua a la població criolla.

## Evolució de la població

Població d'Água Gunu (2001-2008) :
| 2001 | 2008 |
| 893 | 1.018 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Sinnamary

Sinnamary és un municipi francès, situat a la Guaiana Francesa. L'any 2006 tenia 436 habitants. Limita al sud amb Saint-Élie, a l'oest amb Iracoubo, a l'oest amb Kourou i al nord amb l'Oceà Atlàntic. El seu nom prové de la deformació de Nihil Sine Maria.

## Geografia

La comuna està situada al llarg del riu Sinnamary, que és el cinquè riu més gran de Guaiana, amb 260 km de llarg. Il prend sa source dans le massif central guyanais au nord de Saül. S'eleva al Massís Central de Guaiana al nord de Saül. És també el més profund de Guaiana. Es compon de 28 badies i 39 salts. La comuna es troba a 63 km de Kourou i 112 km de Caiena, i està vorejat pel mar al nord. El punt culminant és la Muntanya de Plomb (355 m) al sud de la comuna. També hi ha un gran llac creat per la retenció d'aigua de l'embassament de Petit-Saut, compartit amb la ciutat de Saint-Élie.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| ? | ? | ? | ? | 3.431 | 2.783 |
| Des de 1962: població sense dobles comptes ||||||

## Història

Sinnamary va ser originalment un poblat amerindi. Els primers pobladors van arribar al voltant de 1770. Encara hi viuen, però, alguns galibi.
Durant la Revolució Francesa els thermidorians hi deportaren Jacques Nicolas Billaud-Varenne i Jean-Marie Collot d'Herbois; després del cop d'estat del 18 de fructidor de l'any V (4 de setembre de 1797) el Directori hi va fer deportar François Barthélemy, François Barbé-Marbois, André-Daniel Laffon de Ladebat, Guillaume Alexandre Tronson Ducoudray, Jean-Charles Pichegru, l'abat Charles Brottier, Antonin Murinais, Josèphe Rovère, Victor-Amédée Willot, François Aubry, Jean-Pierre Ramel, Lavilleurnois, Isaac Delarue i François Bourdon de l'Oise; el 1798 dos combois més hi deportaren 312 altres proscrits, principalment sacerdots refractaris i periodistes. Sobre el total de 328 deportats a Sinnamary pel Directori, 180 hi van morir als pocs mesos d'arribar-hi.
L'any 1850, el descobriment d'or hi va portar molts prospectors.
En 1933 s'hi va crear una penitenciaria per a acollir presoners d'Indoxina. En 1956, l'Estat va construir el pont de Madame de Maintenon, que unia les dues ribes del riu Sinnamary. S'ha trobat nous jaciments arqueològics recentment durant les operacions de moviment de terres de la futura seu Soiuz.

## Administració

Llista d'alcaldes :
| Període | Identitat |
| 1977-1996 | Elie Castor |
| 2001-2008 | Georges Madeleine |
| 2008- | Jean-Claude Madelaine |

## Personalitats

* Jean-Claude Darcheville, futbolista
# Noceda del Bierzo

Noceda del Bierzo és un municipi de la província de Lleó a la comunitat autònoma de Castella i Lleó. Forma part de la comarca d'El Bierzo. Comprèn les pedanies de Noceda, San Justo de Cabanillas, Cabanillas de San Justo i Robledo de las Traviesas.

## Demografia

Evolució demogràfica :
| 1991 | 1996 | 2001 | 2004 |
| 1038 | 1012 | 853 | 855 |
# Yamaha Neos

La Yamaha Neos (també La Yamaha Neo's) és un ciclomotor que es va fabricar l'any 2000. Ara han contractat un model diferent al de l'any 2000, qu'és molt similar. És una moto molt senzilla i amb diversos colos.
# Peter Casper Crossing

Peter Casper Crossing (21 d'agost de 1793 - 1 de setembre de 1838) fou un compositor, organista i professor de música danès.
Tanmateix va demostrar habilitats musicals, però va començar a tocar música professionalment com a adult. Va estudiar sota Friedrich Kunzen. El 1816 va ocupar el càrrec d'organista a l'església alemanya de Copenhaguen, simultàniament el 1820-1827. Va treballar com a director de direcció al Teatre Reial. Va ensenyar a diverses escoles de Copenhaguen i en privat, entre els seus estudiants tingué a Herman Levenskold.
La primera obra coneguda de Crossing data del 1811. Primerament, posseeix diverses cantates i altres obres corals, nombroses composicions vocals (incloent versos d'Adam Elenshleger i Bernhard Ingeman), així com una simfonia, un quartet de piano i altres obres de cambra.

## Referències

* International Music Score Library Project — 2006.
* Кроссинг, Петер Каспер: ноты произведений на International Music Score Library Project
# Selecció de bàsquet d'Alemanya

La Selecció de bàsquet d'Alemanya és l'equip format per jugadors de nacionalitat alemanya que representa la Federació Alemanya de Bàsquet en les competicions internacionals organitzades per la Federació Internacional de Bàsquet (FIBA) o el Comitè Olímpic Internacional (COI): els Jocs Olímpics, el Campionat del Món de bàsquet i l'Eurobasket. Els seus grans èxits són el tercer lloc obtingut en el Mundial de 2002 i la medalla d'or en l'Eurobasket de 1993.

## Classificacions
### Jocs Olímpics

* 1936 - 17
* 1972 - 12
* 1984 - 8
* 1992 - 7
* 2008 - 10
* 2020 - 8

### Campionats mundials

* 1986 - 16
* 1994 - 12
* 2002 - 3
* 2006 - 8
* 2010 - 17
* 2019 - 18
* 2023 - 1

### Campionats europeus

* 1951 - 12
* 1953 - 14
* 1955 - 17
* 1957 - 13
* 1961 - 16
* 1965 - 14
* 1971 - 9
* 1981 - 10
* 1983 - 8
* 1985 - 5
* 1987 - 6
* 1993 - 1
* 1995 - 10
* 1997 - 12
* 1999 - 7
* 2001 - 4
* 2003 - 9
* 2005 - 2
* 2007 - 5
* 2009 - 11
* 2011 - 9
* 2013 - 17
* 2015 - 17
* 2017 - 6
* 2022 - 3

## Jugadors destacats
### Pivots

* Gunther Behnke
* Uwe Blab - exjugador de l'NBA
* Shawn Bradley - exjugador de l'NBA; Nord-americà amb doble nacionalitat per haver nascut a Alemanya
* Patrick Femerling
* Hansi Gnad
* Jens kujawa
* Christian Welp - exjugador de l'NBA, va marcar el tir lliure guanyador (completant un "dos més un") a la final de l'Eurobasket 93 jugat a Alemanya, i també va ser nomenat jugador més valuós (MVP) d'aquest Eurobasket.

### Alers

* Stephen Arigbabu
* Dirk Nowitzki - figura de l'NBA en l'actualitat, nomenat Jugador més valuós (MVP) de l'NBA el 2007, al Campionat Mundial de 2002 i l'Eurobasket de 2005
* Henning Harnisch - el 2007 director tècnic de l'Alba Berlin
* Mike Jackel
* Ademola Okulaja - jugador a North Carolina, diversos clubs de la lliga ACB d'Espanya, i Alemanya
* Detlef Schrempf - primera figura alemanya de l'NBA

### Bases

* Mithat Demirel
* Michael Koch - actualment entrenador Telekom Baskets Bonn
* Kai Nürnberger
* Denis Wucherer
* Henrik Rodła - exjugador de North Carolina i Alba Berlin, entrenador de l'Alba Berlin

## Vegeu també

* FIBA Europa

## Referències

* ↑ "Germany hero Welp dies at 51" Arxivat 2016-03-15 a Wayback Machine., fiba.com, 2 March 2015, Retrieved 16 Feb 2016.
* ↑ Sneed, Earl K., "Dirk Nowitzki chooses to play for German national team in EuroBasket 2015" Arxivat 2019-01-06 a Wayback Machine., Mavs.com, 4 June 2015. Retrieved 23 Nov 2015.

## Enllaços externs

* Web oficial
* FIBA profile Arxivat 2017-07-23 a Wayback Machine.
* Presentation a EuroBasket.com
* Archived records
# Guy Joseph de Donnissan

Guy Joseph de Donnissan (Bordeus, 7 de febrer de 1737 - Angers, 8 de gener de 1794) fou un militar francès i un general Vendeà.

## Biografia

Guy Joseph de Donnissan provenia d'una família d'alta noblesa introduïda a la Cort de França. En la seva joventut, es va fer oficial i va lluitar durant la Guerra dels Set Anys, sobretot va ajudar al campament del general Louis Charles César Le Tellier, va dir el mariscal d'Estrées.
El 26 de gener de 1760, es va casar amb Marie-Françoise de Durfort de Civrac (1747-1839), filla de l'aimeric Joseph de Durfort-Civrac, amb qui va tenir una filla, Victòria de Donnissan) nascuda el 25 d'octubre de 1772.
Es va retirar amb el rang de mariscal de camp.
El 1791, va sortir de París amb la seva família i es va refugiar al seu castell de Clisson, a prop de Bressuire. El març de 1793, va esclatar la Revolta de La Vendée. Sospitós pels revolucionaris, Donnissan va ser arrestat amb la seva dona, la seva filla i el seu gendre Louis Marie de Lescure i Gaspard de Bernard de Marigny, cosí d'aquest últim. No obstant això, la ciutat de Bressuire és evacuat entre gener i maig per les tropes republicanes del general Pierre Quétineau.
Lliurat pels vendeans, Donnissan es va retirar un temps al Château de la Boulaye i es va unir a l'exèrcit catòlic i real. Ja molt vell, Donnissan no va ocupar el càrrec de general durant molt de temps i va ser nomenat president del Consell de Vendée i governador del rei de les terres que tenien les forces de la Vendée.
Va participar en la planificació de l'atac a Nantes buscant apropar-se a l'exèrcit de Charette i redactant la citació dirigida als residents de Nantes.
Després de la derrota dels Vendeans a la Segona Batalla de Cholet, Donnissan va seguir l'exèrcit durant la Gir de galerna. Tot i això, es va separar de la seva dona i la seva filla a la batalla de Savenay. Donnissan s'escapa de la massacre però és capturat pels republicans a Montrelais mentre intentava creuar el Loira. Va ser portat a Angers on va ser jutjat, condemnat a mort i afusellat el 8 de gener de 1794.

## Fonts

* Émile Gabory, Les Guerres de Vendée, Robert Laffont, edició 2009, p. 1424-1425
# Xaltai-Boltai

Xaltai Boltai (Шалтай-Болтай), també coneguda com a Anonimni Internatsional («Internacional Anònima»), és una comunitat d'internautes contraris a les polítiques del Kremlin que filtren correus electrònics i missatges SMS de polítics i funcionaris russos. El 2014 publicaren documents que, entre altres temes, tractaven de l'annexió russa de Crimea, operacions encobertes a l'est d'Ucraïna, el funcionament de la propaganda televisiva i la guerra d'informació contra l'Occident. Segons un dels activistes de la comunitat, la font d'aquestes fuites són denunciants que treballen a la mateixa administració.
«Xaltai-Boltai» és el nom rus de Humpty Dumpty i fou elegit perquè els membres de la comunitat pensen que la lògica absurda d'Alícia en terra de meravelles és el millor símil del funcionament del govern rus.

## Referències

* ↑ Schreck, C. «Alleged Leaks Suggest Kremlin Spiked Navalny's 'Hollywood' Photo» (en anglès). Radio Free Europe/Radio Liberty, 06-04-2015. [Consulta: 8 abril 2015].
* ↑ Seddon, M. «Down The Rabbit Hole With Russia’s Mysterious Leakers» (en anglès). BuzzFeed, 29-06-2014. [Consulta: 8 abril 2015].
* ↑ Rothrock, K. «Russia's Hacker Collective That Wasn't» (en anglès). Global Voices, 18-06-2014. [Consulta: 8 abril 2015].
* ↑ Xmagun, O. ««Мы не маленькие дети в этом бизнесе»: «Шалтай-Болтай» — о своих последних сливах» (en rus). Apparat, 2014. Arxivat de l'original el 28 de març 2015. [Consulta: 8 abril 2015].

## Enllaços externs

* Blog de Xaltai Boltai (rus)
# Sombold So 344

El Sombold So 344 Schußjäger (tir de caçador) era un avió propulsat per coets dissenyat entre 1943/1944 per l'enginyer Heinz Sombold a Naumburg/Saale, Alemanya. El projecte es va produir quan la Luftwaffe buscava una Wunderwaffe per desplegar durant l'atac dels bombarders aliats a l'Alemanya nazi els darrers anys de la Segona Guerra Mundial.

## Descripció

El So 344 estava originalment pensat com un caça paràsit armat amb dues metralladores MG 81 i un canó MK 108, però el seu disseny original es va canviar el gener de 1944. La segona versió de l'aeronau va conservar les dues metralladores, però la seva secció frontal era un morro explosiu desmuntable amb aletes estabilitzadores farcit de 500 kg d'explosius. El pilot s'asseia a l'habitacle que hi havia a la secció posterior, prop de la cua. L'avió, pròpiament dit, tenia una envergadura de 5,7 m i una longitud de 5,3 m. Incloent el morro expulsable, la seva longitud seria de 7 m.
L'avió s'hauria alliberat d'un avió mare en assolir l'altitud de combat. Aleshores, s'encendria el seu motor de coets Walter HWK 109-509 i faria un picat cap a la flota de bombarders enemics amb un angle de 45 graus. Poc abans del contacte, alliberaria el nas explosiu, equipat amb una espoleta de proximitat, al centre de la combat box de manera que danyaria el major nombre possible de bombarders. Aleshores, intentaria aprofitar el combustible que quedava al seu motor de coets per fugir i finalment aterrar sobre els seu patí fix.
A causa dels riscos extrems per al pilot inherents a l'operació d'aquest avió, el Sombold So 344 de vegades és catalogat com a arma suïcida. Tot i això, no estava pensat com a tal, tot i que les possibilitats de supervivència haurien estat molt limitades per al pilot d'un artefacte tan perillós.
El Sombold So 344 va ser un avió experimental que mai es va construir en sèrie. El projecte va ser abandonat poc abans de la rendició de l'Alemanya nazi a la Segona Guerra Mundial i només es va construir un model a escala 1/5 per a proves aerodinàmiques.

## Notes

* ↑ No podia enlairar-se sol.
* ↑ Tipus de formació de vol que feien servir els bombarders.

## Referències

* ↑ «Sombold So 344 Luft '46 entry». [Consulta: 10 abril 2020].
* ↑ Lepage, Jean-Denis.. Aircraft of the Luftwaffe, 1935-1945 : an illustrated guide. Jefferson, N.C.: McFarland & Co, 2009. ISBN 978-0-7864-5280-4.
# Neobarroc

Neobarroc és la denominació d'un estil arquitectònic, escultòric, musical i literari, imitació del Barroc, que es donà a la segona meitat del segle xix. El Neobarroc té grans punts de contacte amb el Romanticisme.

## Arquitectura

Es dona a la segona meitat del segle xix, sobretot a partir del 1880. Es considera com un estil representatiu de l'Historicisme, que rellevà el Neoclassicisme. El Neobarroc s'utilitzà especialment per als teatres, ja que el Barroc havia contribuït a una florida de les arts escenogràfiques. En el període tardà de l'historicisme la tendència general cap al Renaixement entra en un segon pla i el Neobarroc s'utilitza en nombroses construccions.
A Àustria el seu ús té una connotació patriòtica, ja que es relaciona amb la florida cultural i expansió política de principis del segle xviii. A la seva fase tardana va coexistir amb la Sezession, la qual influí parcialment.
Alguns exemples d'edificis són:
* La Grand Opéra de París (1854-1874).
* La Semperoper de Dresden (1871-1878).
* El Castell Schloss Herrenchiemsee (1878-1886).
* La Neue Hofburg de Viena (1881-1914).
* La Festhalle de Frankfurt (1907).

## Escultura

Al mateix temps que a l'arquitectura, apareixen a l'escultura tendències neobarroques. Com a màxim representant del neobarroc podem citar a l'escultor berlinès Reinhold Begas i el vienès Victor Tilgner.

## Música

En música es designa com a neobarroc una tendència compositiva de principis del segle xx, que reprèn formes i estils de la música barroca. Alguns representants importants són: Max Reger, Johann Nepomuk David, Paul Hindemith i Ernst Krenek.

## Vegeu també

* Historicisme arquitectònic
* Neobizantí
* Neoromànic
* Neogòtic
* Neomudèjar
* Neoclassicisme

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.114. DL M-50.522-2002. ISBN 84-8332-391-5 [Consulta: 5 desembre 2014].

## Enllaços externs

* Kunstlexikon: "Neobarock" Arxivat 2015-09-26 a Wayback Machine.
# Teschner

Teschner és el nom dels següents personatges:
* Gustav Wilhelm Teschner (Magdeburg, Saxònia-Anhalt, 1800 - Dresden, 1883), músic alemany
* Melchior Teschner (Fraustadt, 1584 – Oberpritschen, 1635), compositor alemany de principis del Barroc
* Rudolf Teschner (1922, Potsdam - 2006, Berlín -Steglitz), jugador i escriptor d'escacs alemany
* Wilhelm Teschner (Langenbielau, 1868 - ?), compositor alemany
# Sinagoga Beth Israel d'Esmirna

La Sinagoga Bet Israel d'Esmirna (en turc: İzmir Beth İsrael Sinagogu) és un edifici religiós jueu que va ser construït en l'any 1907 i està situat a la ciutat d'Esmirna, a l'oest de Turquia. La sinagoga és coneguda per les seves belles decoracions de fusta. La seva Bimah i l'Arca de la Torà estan fetes amb fusta de caoba i van ser elaborades per mestres artesans. La galeria superior de la sinagoga serveix com a museu.

## Referències

* ↑ leventsolmaz.com
# Tetraleurodes mirabilis

Tetraleurodes mirabilis és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Takahashi el 1961.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link